钦定古今图书集成/明伦汇编/闺媛典/第253卷 > 董允文妻张氏
## 钦定古今图书集成/明伦汇编/闺媛典/第253卷 > 董允文妻张氏

按《婺源县志》：“张氏，名素娥，甲路虔州别驾张成叙女，
懋深孙女也，为游山董允文妻。年二十二，夫与势豪
构讼病死，氏哀号绝粒，欲从夫地下。时方娠，母力劝
之，乃强进饮食。父病，日侍汤药，衣不解带者三月。父
没事母，别构一室，栖心内典。有族妹及族媳戴氏新
寡，相引为曹，坚贞共砥，又十二年而没。”